Kazimieras Leonas Sapiega (1697)

Kazimieras Leonas Sapiega (Kazimierz Leon Sapieha, 1697 m. gegužės 28 d. – 1738 m. gegužės 20 d.) – LDK valstybinis ir karinis veikėjas, Lietuvos artilerijos generolas (1725–1738), Bresto vaivada (1735–1738).

 Biografija 
Kilo iš magnatų Sapiegų giminės, Čereisko-Ružano linijos, herbo „Lis“ savininkas, Lietuvos didžiojo maršalkos Aleksandro Povilo Sapiegos (1672–1734) ir Marijos Kristinos de Betiun (1677–1721) vyresnysis sūnus. Jaunesnieji broliai – Juozapas Stanislovas Sapiega ir Mykolas Antanas Sapiega.

1725 metais Kazimieras Leonas Sapiega gavo Lietuvos artilerijos generolo laipsnį, 1729 metais buvo išrinktas pasiuntiniu (deputatu) į seimą. 1735 metais buvo paskirtas Bresto vaivada ir tapo Baltojo erelio ordino kavalieriumi.

 Šeima ir vaikai 
1727 metais vedė Karoliną Teresę Radvilaitę (1707–1765), Lietuvos didžiojo kanclerio Karolio Stanislovo Radvilos (1669–1719) ir Onos Kotrynos Sanguškaitės (1676–1746) dukterį. Vaikai:

 Aleksandras Mykolas Sapiega (1730–1793), Lietuvos didysis stovyklininkas (1748), Lietuvos dvaro paiždininkis (1750), Polocko vaivada (1753), Lietuvos lauko etmonas (1762), Lietuvos didysis kancleris (1775)
 Mykolas Ksaveras Sapiega (1735–1766), Lietuvos armijos generolas-majoras (1750), Lietuvos didysis raikytojas (1759)
 Ana Sapiegaitė (1728–1800), nuo 1750 metų Braclavo vaivados, kunigaikščio Jono Kajetono Jablonovskio (1699–1764) žmona.

1740 metais Karolina Teresė Radvilaitė ištekėjo antrą kartą už Naugarduko vaivados, kunigaikščio Juozapo Aleksandro Jablonovskio (1711–1777).

|-

Kazimieras Leonas 1697
Kategorija:Bresto vaivados
Kategorija:ATR pasaulietiniai senatoriai
Kategorija:ATR generolai
Kategorija:Lietuvos artilerijos generolai
Kategorija:ATR Seimo atstovai